Sirkús Íslands sló í gegn á Volcano-sirkúslistahátíðinni sem nú er nýafstaðin og sýndi átján sýningar á tíu dögum – og það seldist upp á hverja einustu . Meðlimir voru yfir sig hamingjusamir að fá loks að sýna í alvöru sirkústjaldi – en nú eru öll tjöldin farin aftur til síns heima , til Noregs . Sirkús Íslands er hins vegar komin með sirkústjaldsbakteríuna og ætla þau að safna fyrir alvöru sirkústjaldi : “ Ef það tekst munum við ferðast um landið næsta sumar með sýningar fyrir börn og fullorðna auk sirkúsnámskeiða . Söfnunin fer fram í gegnum Karolina Fund og verður þetta stærsta hópfjármögnun Íslandssögunnar . Við heitum Sirkús Íslands , ekki Sirkús Reykjavíkur , og með tjaldinu getum við staðið undir nafni og sett upp sirkússýningar um allt land . ” Af hverju að safna fyrir sirkústjaldi ? 1 . Við viljum bjóða öllum upp á alvöru íslenska sirkússkemmtun . Húsnæði á Íslandi hentar misvel til sirkúsbragða , en í hverju einasta bæjarfélagi er landsspilda til að reisa tjald . 2 . Í Sirkús Íslands eru 25 einstaklingar , og þar af níu sem vinna í fullu starfi við sirkúsinn . Í haust fara þrír til náms í sirkúslistum og í framtíðinni munu fleiri sem ólust upp í sirkúsnum fara utan til náms . Með sirkústjaldi verður til raunveruleg sirkúsframtíð á Íslandi . 3 . Íslendingar hafa áhuga á íslenskum sirkús og við eigum aðdáendur á öllum aldri og brátt um allt land . “ Ef við náum að safna fyrir tjaldinu munum við ferðast um landið næsta sumar og bjóða upp á frábærar fjölskyldusýningar á daginn og fullorðinssirkúsinn Skinnsemi á kvöldin . Við munum heimsækja Snæfellsnes , Vestfirði , Norður - , Austur - og Suðurland auk þess að koma fram í Reykjavík . Við munum líka bjóða upp á sirkúsnámskeið fyrir börn og unglinga í tjaldinu auk fullorðinsnámskeiða í sirkúslistum , grippli ( juggle ) , húlla og dansi svo eitthvað sé nefnt . ” Hver 500 og 1000 kall skiptir máli .